section_heading: Povijest
paragraph_text: U sezoni 2008./09. Werder je osvojio deseto mjesto u Bundesligi, što je bio najgori ligaški plasman u više od 10 godina. No, zato je momčad Thomasa Schaafa došla do finala kupa UEFA i njemačkog kupa. U finalu kupa UEFA protiv Šahtara Werder je izgubio 2-1 u produžecima, nakon što je utakmica završila 1-1. U posljednjoj utakmici te sezone, zeleno-bijeli su u Berlinu pobijedili Bayer Leverkusen i osvojili DFB-Pokal (njemački kup).